Source: http://legislatie.just.ro/Public/DetaliiDocumentAfis/25317
Timestamp: 2020-02-28 19:34:42+00:00

Document:
HG 1192 29/11/2000 - Portal Legislativ
HOTĂRÂRE nr. 1.192 din 29 noiembrie 2000privind unele măsuri pentru execuţia lucrărilor de reabilitare a Grupului nr. 4 de 150 MW din Centrala Electrica de Termoficare Paroseni, de modernizare şi retehnologizare a exploatarilor miniere Vulcan şi Paroseni şi a Uzinei de preparatie Coroiesti
În temeiul prevederilor art. 107 din Constituţia României, ale art. 22 alin. (1) lit. b) şi ale art. 35 din Legea datoriei publice nr. 81/1999, precum şi ale art. 16 lit. j) din Ordonanţa Guvernului nr. 12/1993 privind achiziţiile publice, republicată,Guvernul României adopta prezenta hotărâre. + Articolul 1Necesitatea şi urgenta finalizarii lucrărilor cu implicaţii în rezolvarea unor probleme sociale şi de mediu din Valea Jiului, prin reabilitarea Grupului nr. 4 de 150 MW din Centrala Electrica de Termoficare Paroseni şi a reţelei de transport şi distribuţie a apei fierbinti a Vaii Jiului, pentru generarea şi furnizarea eficienta şi în deplina siguranţa a energiei electrice şi termice, precum şi prin modernizarea minelor Vulcan şi Paroseni şi a Uzinei de preparatie Coroiesti, constituie circumstanţe pentru utilizarea achiziţiei dintr-o singura sursa. + Articolul 2Se autorizeaza Societatea Comercială "Termoelectrica" - S.A. sa angajeze execuţia lucrărilor de reabilitare a Grupului nr. 4 de 150 MW din Centrala Electrica de Termoficare Paroseni şi a reţelei de transport şi distribuţie a apei fierbinti cu un singur contractant consortiul format din firmele ITOCHU Corporation, HITACHI Ltd şi FORTUM Engineering. + Articolul 3Se autorizeaza Compania Naţionala a Huilei S.A. sa angajeze contractarea echipamentelor şi a utilajelor pentru modernizarea şi retehnologizarea exploatarilor miniere Paroseni, Vulcan şi a Uzinei de preparatie Coroiesti cu un singur contractant - consortiul format din firmele ITOCHU Corporation şi KOPEX. + Articolul 4 (1) Se aprobă garantarea de către Ministerul Finanţelor în numele statului, în proporţie de 100%, a creditelor externe necesare pentru finanţarea lucrărilor, echipamentelor şi utilajelor prevăzute la art. 2 - în valoare de 7.332 milioane JYEN şi 65,7 milioane euro - şi la art. 3 în valoare de 24,1 milioane dolari S.U.A. -, precum şi a dobânzilor, comisioanelor şi altor costuri aferente. ... (2) Pentru achiziţiile prevăzute la art. 2 şi 3 contractantul asigura finanţarea în proporţie de 100% a lucrărilor, echipamentelor şi utilajelor. ... + Articolul 5Rambursarea creditului extern, a dobânzilor, a comisioanelor şi a altor costuri aferente va fi asigurata de Compania Naţionala a Huilei - S.A. şi de Societatea Comercială "Termoelectrica" - S.A. din surse proprii şi din Fondul special pentru dezvoltarea sistemului energetic constituit potrivit art. 2 din Ordonanţa Guvernului nr. 29/1994, aprobată prin Legea nr. 136/1994, cu modificările şi completările ulterioare, corespunzător termenelor şi condiţiilor specifice ale contractelor de credit.PRIM-MINISTRUMUGUR CONSTANTIN ISARESCUContrasemnează:────────────────Ministrul industrieişi comerţului,Radu BerceanuMinistrul finanţelor,Decebal Traian Remes───────────────

References: HOTĂRÂRE nr. 1
 Articolul 1
 Articolul 2
 Articolul 3
 Articolul 4
 Articolul 5